钦定古今图书集成/方舆汇编/职方典/第1260卷 > 常德府古迹考 府志
## 钦定古今图书集成/方舆汇编/职方典/第1260卷 > 常德府古迹考 府志

本府。〈武陵县附郭。〉

司马错城　在府治西。秦使错伐楚，错于黔中筑此城以扼五溪咽喉。后汉马援征五溪，复修之。宋陶弼有诗贺奇曰：府西无此城址，独府西五十里在江以南，有古城山，又有古堤，砌石为脚。又金鸡堤亦有城脚，或即此城。前之为志者，井未深。入江以南，考核不详。观陶弼诗句云：“当年洞里栽桃者，便是斯时版筑人。” 虽曰嘲讥之语，然“古城诸处去桃源洞不二十里许” ，或亦按迹揣摩而为此语，未可知也。

空笼城　在府治东北六十里，名空笼，即古索县治与汉寿故城也。今为居民田业，而遗址犹有可考者，故其乡仍名汉寿。贺奇曰：“寿汉之城在空笼，而所辖则龙阳亦有地该焉。” 故汉寿名乡者，武陵、龙阳皆有之矣。

南城　在府治善德山上。宋宣抚韩宣以常德城守不固，复筑城于此，以为犄角，至今名为“望城陂。”

屈原巷　在府治东门外。滨江有屈原庙。隔庙一街，西通大河，北抵东门大街，名屈原巷。庙前有一亭，每岁五月五日，居民以竹叶裹米如羊角形，煮熟曰角黍以吊打造龙舟于中流竞渡以招之，故名其亭曰：“招屈亭。”

乐令园　在府治。齐武陵令乐蔼治园，植桃李种瓜，其善政感人，人于去后，不忍剪伐，因名乐令园，亦召公之甘棠也。贺奇曰：“乐蔼之园，考无他处，即县治后隙地也，与唐介之教子堂并志不朽矣。良令之遗休，其益验与！”

社坛木　在府治。《后汉书疏荆州记》曰：“武陵郡社中木麃，光武所手植。”

废汉寿县　在府治东北六十里。本汉索县，阳嘉三年，改曰汉寿。吴易汉为吴，又名吴寿县。隋省入武陵，故其县废，以一半入武陵，一半分龙阳。

子胥亭　在府治汉寿城边。传子胥伐楚时建，或曰汉人修城时建，俱无确证。考刘禹锡《汉寿城春望诗序》，有子胥亭、楚王古坟，或谓子胥所掘平王之墓，或曰楚昭王之坟，亦不可考。但刘禹锡有“荒祠古墓对荆榛” 之句。

石柜　在府治，有三：一为后唐副将沈如常所筑，今之潮音阁前是也；一为东南之齿江者是；一为元郡监哈所筑在今府学前者是。学书池，　在府治东北九十里，晋高士伍朝别墅堂下。朝少好学，每临池学书，水为之黑。玉斝池　在府学东，近涤生池。相传宋时人掘地得三玉斝，因以此名池。后为居民填实为园，郡人贺奇筑夕堂于内，今圮。

玉带河　在府治西北一里。自火星池流至西水关，出外城。宋端平间，太守龚颖篆“秀水斗门” 四字。有仙人海蟾翁曰：“此秀水河乃武陵一条玉带也，他年必应。” 后侍制张颉为章惇条画平辰蛮事，充东南发运使，畀以玉带，果验其言。丹砂井　在府治北一百步，泉赤如绛。《武陵廖氏谱》云：廖平以丹砂二千斛，置所居井“中，饮是水以祈延龄。” 《抱朴子》曰：“余祖鸿胪为临沅令，云此县有民家世寿考，后徙去，子孙多夭。他人居其故宅，复奕世寿考，由是疑其宅井水殊赤，乃试掘，得所埋丹砂数十斛，去其井数尺，皆丹砂汁，因泉入井。” 又曰：“海蟾翁炼丹处，有仙人黄泰，尝以丹砂置井中，病者取水服之辄愈。于井旁立耆寿坊” ，今入为府第。

沈约台　在府治西南五里福光寺。有台即古樟树，下一丘者是。刘禹锡《书怀》诗云：“沈约台榭故，李衡虚落存。” 贺奇曰：“或疑沈约何以至吾郡，且以名台。” 按《宋书》：沈林子，字敬士，约之父也。讨郭亮之于府北七里涧，约或随父于此，故以此名。

崔婆井　在府治西三十里武山下。在崔婆宅。相传宋时道士张虚白尝馆于酒姥崔氏家，索酒不责偿，经年无厌。后询姥所欲，姥以江水远，不便汲为词。张遂指舍旁隙地为井，掘不数是，得泉甘冽过于酒，人争市之，家道日裕。后，虚白有诗遗姥曰：“武陵溪上崔姥酒，天上应无地下有。南来道士饮一斗，醉卧白云深洞口。” 今其地井犹故，而泉非其昔矣。

莱公泉　在府治北六十里甘泉寺。寇莱公南迁日，过武陵甘泉寺，尝汲井饮水，题诸东楹曰：“平仲酌泉经此，回望北阙。” 黯然而去。后数年，丁谓南迁亦过此，题诸西楹云：“谓之酌泉，礼佛而去。” 人皆嗤之。张南轩乃特书“莱公泉” 三字令郡。

人扁之于寺门。贺奇曰：“平仲之贤，与泉不朽。丁谓效颦，益增其丑。南轩特书，名亦称久。《春秋》直笔，洵未可苟。”

归老桥　在府治，亦名拱辰桥。府城外西三里。旧有青林村、白马湖、釆菱涧。宋柳拱辰挂冠于此。宋曾巩有《记》。

朱文公《易系辞》书刻　宋乾道间，文公书《孔子易系辞》《说卦》三节，凡八碑，在府学明伦堂东壁，依堂壁逆行，“正统三年戊午，历年二百五十。” 旧刻漫灭，知府周鼎重刻，刊正颁行。教授庐陵刘庆有跋。

《石坛精舍碑　》：在府治东一里黄龙坡上。宋山长丁易东建精舍以教训生徒，捐己田以养之，立碑于舍旁，年久残缺无文。

茉莉夫人鬼磨　在府治枉山东半里。或以茉莉夫人即诸天中摩利天，所称鬼子母是也。考《张三丰集》有茉莉元君，疑即夫人也。有巨石在竹林中，传云“宣鉴和尚德山参证时，夫人以磨磨面，供养大众。” 公安袁宏道皆载此于集中。张若城　按《一统志》：在府治东。秦白起遣其将张若筑此城以拒楚。后汉梁松伐蛮，又修之，自义陵移郡始此。

石刻　朱文公熹手书《说卦传》，刊于明伦堂东。原系蔡元定为本学教授携至常德。其书法端凝苍劲，坚硬严栗，真法物也。今残缺不全，惜哉！石磬　原在江南草茶坪之西冈内，其石五音俱备，明天启间，分巡副使杜诗、知府李备取纳明伦堂中。

鼎文阁　即南薰楼基上。明万历年间，郡人杨时芳敛赀创修，上供“文昌帝君” ，其扁为督学董其昌墨迹。

“武陵草堂　” ，不知建造何人。唐人有五言古诗一首，见《艺文志》。

教子堂　在武陵县内，宋唐介作尉时建，以教子者。韩琦作《记》，蔡襄为书。

咏归亭　在府学前石柜上。元延祐六年，筑石柜高二丈馀，建此亭。今废。

南薰楼　明洪武七年，咏归亭为洪水冲决，常德卫指挥孙德因修复城池，乃于石柜建楼一座，以补其缺。监察御史黄义大书“南薰楼” 扁于上。八窗玲珑，亦登眺佳景也。

招屈亭　在府城外。前瞰大江。传屈原以五月五日投江而死，郡人每于是日竞渡以吊之，遂立此亭以招屈原。今庙与巷尚存，而亭圮矣。楚望亭　在枉山上。后枕孤峰，前临大江，望钓湾之鱼艇，为府城之巽方。后因亭圮，后人杨时芳倡建以“八方楼” ，名人题咏成帙。今以兵燹圮矣。

“临睨亭　” 在枉山上。

仰止亭　在枉山上，合楚望、临睨、仰止三亭。知府袁申儒有记。

《双鹤轩　》在武陵县之东，知县应能建。

寓贤阁　在上石柜二圣寺之左。明王守仁谪龙阳驿时，过武陵，与郡人蒋信、冀元亨于此讲学，故创阁扁曰“寓贤。” 有诗。见《艺文》。

潮音阁　即“寓贤阁” ，在二圣寺左建。此阁贮《大士》于上，以镇水势。

东壁馆　在武陵县治之东二十馀步。明天启间，知县邹毓祚建，以课士。

调元阁　在临沅门楼下。明崇祯三年，知府郑时举撤去府前鼓楼，累石为基，架此扁曰“调元楼。”

水星楼　在府城内东湖边，以镇火灾而建。今圮，址存。

“世宝堂　” 郡人太常卿杨褫扁。堂后藏有古籍墨迹，以遗子孙，今沦亡不存矣。

思乐亭　在善德山上。明弘治十一年建，府郎中陈珂创立。

双松亭　在府北八十里文殊山上，应天禅寺之后。宋翰林学士黄庭坚有诗。

异泉亭　在府学内

白鹤轩　在府后堂之左。自太守李翱为亭扁“轩” ，而后修缉，代不乏人，题咏可集。

“来月亭　” 、“静芳亭　” 、“乐只亭　” 俱缺考。

心远亭　在府西门外南察院后。

康乐楼　武陵柳氏所筑。苏辙子由题句云：“使君欲尽溪山好，不作层楼无奈何。”

清陵馆　按《一统志》，“在武陵县。汉李陵为临沅令，后没匈奴，邑人思之，为立是馆。”

《阳山耸翠　》：阳山为一郡雄镇，松杉织绿，榆竹绸青，翠色欲滴，遥荫郡城。

朗水彻明　，在府南八十里。酉水自辰流至此，谓之朗江。《汉书》：“何邵封此白：不延月涟，岂受风光彻玉壶。” 昔人乐封。

《桃溪花涨　》桃花溪去桃洞三里，每春三月，花片从洞中泛溪，溪水合沅而下，洞贮桃花片通溪水。维彼渔人，入从此始。

《穿石》云眠　穿石齿，大江汉。马援穿此以避酷暑，水从中出，石瘦而穿，云懒而宿。轻舟东逝，吞吐相续。

《橘洲点黄　》：橘洲为李衡种柑处，残篱剩棘中，尚有遗株。每秋晚冬寒，累累黄垂。经霜饱雾，胎玉孕珠。秋冬续职，黄点残墟。

鼎港浮碧　鼎港，传黄帝铸鼎处，渐水浮诸湖从此而出，澄清如碧。至此合沅澹渐为名。兴不敢窜黄金鼎成，浮碧以饯。

《赤砂吐朱　》，赤砂崖崩，其土最赤，远望若丹朱然，浮溢碧波。中。元彝使者，玉简金书，绿文浩瀚，赤字研朱。

《青草醉白　》青草即洞庭也。天色水光相为联续，白云明月，顿作浮沈。孤舟冷宿于草岸，旅梦僵聚于沙头。举杯邀月，湖色连天，客魂凄楚，诗思留连。

《善卷古坛　》，坛即枉山之孤峰也。善卷先生昔避世于此，炼丹坛上。先生职隐，原非职仙，矗矗孤峰，托此以传。

崔婆仙井　井在武山下。崔婆卖酒道士张虚白饮之不值，见舍旁隙地为之画井，井水皆酒。老媪何侠，道士岂仙，涓涓不竭，为古酒泉。竹湾雪艇　竹湾府南二十里，中有洲，形如艇。浮雪满江寒，孤舟中泛。竹垂残墟，帆楫未现，枉渚鱼罾　。枉渚，德山小港也。沿渚皆业鱼人居寸屋豆人叶船，蛛网挂晒树梢烟留雾，往南《湖耕雨　》。南湖去城二十里许，平畴旷亩，连陌襟阡，农夫蓑笠，牵犊耕田，

《白沙晴月　》“白沙下府三十里，沙白水清，宿雨新晴，有月皎洁，肌骨光生。”

《金霞返照　》，金霞去城一百里，为郡城，面屏峰。不隐秀，霞岂吝辉。画图悬挂，半幅翠微。

石骨渡江　在武山下，其石湾环如牛口，石根潜行水中，曰“石骨渡江” ，即武陵溪口。水回青嶂，云渡绿溪，浩然昔咏，实成名题。

桃源县

釆菱城　，在县东北二十五里。其湖产菱，味甚甘美。楚平王尝釆之，因筑城于湖涯。又有“采菱亭。”

烂船洲　在县南三十里。世传晋渔郎见桃花泛溢，遂舍舟入洞。比及从洞而出，则船已烂矣，后因以此名洲。或曰：“渔郎缆船于此，始入洞缆系也。” 然桃源洞之说，事属荒唐，则烂船洲之名，亦属附会，又何必过为分辩也。

炼丹台　在邑南三十五里桃川宫。后唐瞿廷柏炼丹于此。

蟠桃巷　在县西。宋大中祥符间，邑人掘地，见土龛，祥光照耀，得大果九枚。识者引《汉武帝内传》井《博物志》以为蟠桃，因名其巷。

遇仙桥　在秦人洞前。初联石悬驾，状攲危欲堕，令人不敢迫视，历千万年不知所始。明天启间，主簿孙廷蕙修砌一桥，而真迹失矣。

石柜　在学前。元延祐庚申，常德路权儒学学录张寿识其年月，造者于石。盖学宫之形胜，洚洞之关闸，所系甚钜。明隆庆五年，洪水冲决无遗。万历二年，巡抚汝阳赵贤临县，因士民请，批府议重修。四年，知府秀水叶朝阳准动官银二百两给石工，知县福清郑天祐捐增资费，县丞徐徽言董役，五年夏竣工。柜南砌石陂以塞泉道，陂上砌马头东建“川上亭。” 亭久废。

下石柜　基在劝善寺前。当五溪之冲，通七省之衢，洪涛遄发，岁为民害。万历三十六年夏，暴水啮其址殆半。越五年，温江刘炅令桃首先区画，于四十三年冬工竣，为桃邑千万年保障，功与此柜并峙。

乌号弓　：《武陵寰宇记》：“延溪有柘树若干，枝条畅茂，乌尝集其上，枝下垂及地，乌去枝偶折，群乌号不已。土人取其枝为弓，名曰‘乌号’。”

“空心杉　” ，在桃川宫内，其围三丈馀，中心空烂，可容数十人，皮外苔藓深青，传植万年。

川上亭　在县学前石柜上。元延祐间建，后废。明万历七年，知县郑天佐重修。

桃川宫　在县西南三十五里，即捕鱼人入洞之所。后人即其地建宫，有道士数人，主往来上下，于此中少憩焉。题咏碑碣，皆属名人。

仙迳亭　在县南三十五里，避秦人洞侧。相传为神仙游憩之所，道人吕喦有诗。

漳江阁　在县东半里。八景中《漳江夜月》，即此地也。江底有月，渔人夜棹，不时见之。

采菱亭　在县东二十里。

桃川仙隐　，即秦人洞，但洞中人本隐者流，非神仙辈称隐额仙，未免过谀。千百世后，毋为所愚。

白马雪涛　在白马山下，涛涌如雪，元光洞天列三十五道书，《广记》附会其语。

《绿萝晴画　》“虽雨，山有晴色，宛如画绿。不缘树色，匪嫁山强。名曰萝云冻石间。”

《潼汸晚渡　》，去县五里，至晚时有渡者，即之不见。夕阳吞山，小舣横岸，彼避秦人，招摇相唤。《楚山春晓　》，在县东二里。当春花木先发，至晓鸡先鸣，花解开。先鸡知啼，晓气几所感，不独鹃鸟。

《漳江夜月　》，在劝善寺前。江底有月，渔人夜棹，时常见之。月以水归水，称“月母。” 渔人知之，舟白江浦。

浔阳古寺　，在县东三里。寺久毁，每烟雨薄暮，犹闻钟声。佛已灭相，寺已毁形，惟钟不静，犹逐声闻。

《梅溪烟雨　》，在县东四里。虽久晴，烟生如雨，飞云无托，以烟为族，幻作晴光，细雨相浴。

龙阳县

橘洲　在县西北，本名汎洲。郡人李衡，吴建兴间曾为丹阳太守，每欲治产业，其妻习氏不听，密遣人于龙阳汎洲作宅，种橘千馀头。临终敕其子曰：“汝母恶吾营家，故贫如此。吾于汎洲有木奴千头，不责汝衣食，岁绢千疋。” 《太史公》曰：“江陵千树橘，其入与千户侯等。” 此之谓也。吴末，衡橘成，岁绢千疋。其园橘皮薄，味甘美，人呼曰绢柑，盖此物也。今洲上犹有陈根馀枿焉。按《龙阳志》，又义兴寺前回道人曾过此，题“勒马问船牛鼻渡，钓鱼望月橘林洲” 之句于柏树上。后柏数十尺，好事者锯之，片片皆字，今所存糵亦逾抱，称为汎洲古柏云。

张旭墨池　在静照寺内，有古墨池遗迹。唐张旭，吴县人，善草书，性嗜酒，每大醉乃下笔，时以首濡墨而书，既醒自视以为神，世号为张旭曾学书于此，故池水尽墨。《图志》载：宋绍定间，敛山刘子澄特檄所部，过龙阳香积寺，访墨池，见池亭俱废，留私钱，属征官重辟而亭之。南城邓均、钱塘戴宗绍立石纪其事，今亭碑俱殁矣。万历丙申，知县喻政即寺西南隅亭焉。亭前稍潴池水，以存遗迹。后万历甲辰，分巡使者刘之龙巡历其处，捐俸重建，额其亭曰“云烟深处。” 登其亭者，东望洞庭，西望阳山，金牛居南，芷江居北，形势壮丽，真一邑奇观也。

宝塔河　在县东北一里。世传县形如舟，昔人曾于此垒石墙数十丈，如浮屠镇之，故名。今废。盖县龙于此结局，逆转支脚，为邑下关，挺出江心数十丈，上流潆洄，江岸纡环，巨舰可泊，商贾往往利之。后为洪水频冲，江涛直泻，而石《骨磷》然。迩来荐绅长老谋筑石柜，宜访旧塔遗制，保固城垣焉。

连理水　，按《水经注》：“沅水之东合寿溪，内通大溪，口有连理木，根各一岸，而凌空交合，其上承诸潮，下注沅水。”

清斯亭　，在县西十五里。因临沧浪水，取“清斯濯缨” 之义。

墨池亭　在净照寺内。旧《志》载：“宋绍定间，敛山刘子澄特檄所部，过龙阳香积寺，访墨池古迹，见池亭俱废，留私钱，属征官重辟而亭之。南城邓均、钱塘戴宗绍立石纪其事。今亭碑俱没。明万历丙申，知县喻政即寺西南隅亭焉。亭前稍潴池水，以存遗迹。后甲辰，分巡刘之龙巡历其处，捐俸重建。登其亭者，东望洞庭，西望阳山，金牛居南，芷江居北” ，形势壮丽，仙迹宛然，真一邑奇观。

敕书楼　在县南。明正统间，按察副使胥必彰、孙本初尚义受敕，故建阁以贮之。

《金牛夕照　》，去县六十里。峰峦叠出，其奇山工于秀成。此嵌巉夕阳，织绘状态多端。

《沧港夜渔　》，在县之西。渔人鼓枻而下，清斯濯缨，浊斯濯足。哀吟屈平，唱和以续。

《墨池水湛　》在净照寺内，唐张旭《洗墨池》也。谁云草圣，止号书颠。涓涓一水，狂态万千。

眉洲波平　，在县西十里。突起水中，状似娥眉。湘妃掩泪，虢国淡籹，留此一曲，宛水中央。

明月浴池　在县东二百步。水清彻，阴晦常见星月，以月明池，以池浴月，空明相依，亦复莫测。玉带通津　在县学东。水曲而折，津洁而溁，回环若带，聊为之铭。

《看灶残烟　》：黄帝铸鼎，此山犹见。其灶常有云若烟，气时断续，烟疑起落。彼轩辕氏，虽仙不觉。《宝台望橘　》，在县北十五里，前对橘洲。九月登高，江清水落，累累而黄，残篱萧索。

沅江县

刘公城　，在县西三里。汉昭烈尝略武陵、长沙、零陵、桂阳四郡，因筑此城。

故关州　，在县东南六十里。汉将关羽屯兵处。卧龙墨池　，在县东乌龙寺内，旧名“卧龙池” ，汉诸葛孔明尝涤砚于此。

芷水滨　。按《通志》：“在县西南，沅有白芷潇湘一派，无月时，水天一色远映。”

月明池　按《通志》：“在县东二十里，水清彻，阴晦时，池中有月，娟娟可人。”

楚贡亭　在县西二里。宋祥符间，祀泰山，因贡包茅立此亭。见《艺文志》。

望江楼　即公馆门楼，知县冯钢建。

《蠡山残庙　》即赤山，唐天宝改为蠡山。亡吴霸越五湖遍游老岂归此残庙山头。

寒潭遗竿　在县南。相传严子陵垂钓遗竿于此。五月披裘，既劳物色，寒潭雪满，裘敝竿揭。昭烈古城　，在县西三里。昭烈巡武陵四郡，立城屯兵。草陨城荒，英雄泪落。气可吞，吴魏焉足角。

卧龙墨池　，去县西三十里，孔明洗砚于此，“握管筹策，水为之黑，舍此入川，徒老蜀国。”

《芷水春花　》在县西南。以沅有白芷，故名。芷江：潇湘逆行，沅鼎西下，白芷春花，水香江泻。《石湖秋月　》，在县南。秋夜澄清，皓月当空，水天一色，湖光月色，原自相投，宜以诗人为之唱酬。《桐林闻钟　》在县西桐林阁，至晚其钟自鸣，声闻数里。闻桐击石，其石声弘。彼桐名阁，钟鸣夜中。

《赤江唤渡　》，去县东半里，昔有异人唤渡于此，其舟自济，入水不濡，于何唤渡？虽云异人，未可深究。